《显谟左司周公元吉将漕湖北一时名流赋诗饯行》
宋代·喻良能

微云疏雨凉新秋，皇皇玉节掺不留。
夫君不惮原隰险，圣主坐宽宵旰忧。
巴音聊复祖行色，楚水恨不尾仙舟。
籍籍预传新漕挽，汗青未数富民侯。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。